රජයේ නිල නිවාස නොමැති විනිශ්චයකාරවරුන්ට අධිකරණ අමාත්‍යාංශය අවස්ථාවෝචිත පරිදි පෞද්ගලික නිවාස කුලියට ගෙන නිල නිවාස ලෙස ලබාදීමට කටයුතු කරන බව ආණ්ඩු පක්ෂයේ ප්‍රධාන සංවිධායක දිනේෂ් ගුණවර්ධන මහතා පාර්ලිමේන්තුවේදී ඊයේ (29) පැවැසීය.නිල නිවාස සපයා ඇති සියලු කාණ්ඩවල විනිශ්චයකරුවන්ගේ සංඛ්‍යාව 117ක් බවත් සියලු විනිශ්චයකරුවන්ට නිල නිවාස නොසැපයීමට හේතු වන්නේ අධිකරණ පිහිටි ප්‍රදේශ ආසන්නයේ රජයේ ඉඩම් නොමැතිකම නිසා ඉඩම් සොයා ගැනීමේ ගැටලුව සහ පෞද්ගලික ඉඩම් හෝ නිවාස මිලදී ගැනීමේදී ප්‍රතිපාදන ගැටලු තිබීම බවද ඇමැතිවරයා කීවේ ය.ශ්‍රේෂ්ඨාධිකරණයේ විනිසුරුවරුන් සඳහා රුපියල් 25,000/- අභියාචනාධිකරණයේ සභාපති සඳහා රුපියල් 25000/- අනෙකුත් අභියාචනාධිකරණ විනිසුරුවරුන් වෙනුවෙන් රුපියල් 22500/- මහාධිකරණ හා මහේස්ත්‍රාත් අධිකරණයන්හී විනිසුරුවරුන් වෙනුවෙන් කොළඹ රුපියල් 18000/- , පිටපළාත් රුපියල් 15,000/- හා ප්‍රාදේශීය රුපියල් 12,000/- ක් ද වශයෙන් නිල නිවාස දීමනාව ලබා දෙන බවද - ඇමැතිවරයා පැවැසී ය.ආණ්ඩු පක්ෂයේ ප්‍රධාන සංවිධායක දිනේෂ් ගුණවර්ධන ඇමැතිවරයා මෙසේ පැවසුවේ කොළඹ දිස්ත්‍රික් මන්ත්‍රී රවි කරුණානායක මහතා අසා තිබූ ප්‍රශ්නයකට පිළිතුªරු වශයෙනි..